แบงก์โกยกำไร2.35หมื่นล้านกรุงเทพเกียรตินาคินโดดเด่น
เอเซีย พลัสคาดธนาคารพาณิชย์ทั้งระบบมีกำไรไตรมาสแรกปีนี้ 2.35 หมื่นล้าน โตเกิน 10% แบงก์กรุงเทพเด่น
21 ส.ค. 2554

เอเซีย พลัสคาดธนาคารพาณิชย์ทั้งระบบมีกำไรไตรมาสแรกปีนี้ 2.35 หมื่นล้าน โตเกิน 10% แบงก์กรุงเทพเด่น
ในระหว่างวันที่ 1921 เม.ย.นี้ ธนาคารพาณิชย์ทั้งระบบมีนัดเปิดเผยตัวเลขผลการดำเนินงานของงวดไตรมาสแรกปีนี้ โดยนักวิเคราะห์ส่วนใหญ่มองว่ากำไรสุทธิจะออกมาดีขึ้นจึงมีการปรับประมาณการกำไรทั้งปีนี้และราคาเป้าหมาย เช่น เจ.พี.มอร์แกนเพิ่มราคาเป้าหมายหุ้นธนาคารกรุงไทย (KTB) จาก 21 บาท เป็น 23 บาท หลังเพิ่มประมาณการกำไรต่อหุ้นปีนี้ขึ้น 6% 
บริษัทหลักทรัพย์เอเซีย พลัส (ASP) คาดว่าทั้งระบบจะมีกำไรรวมทั้งหมด 2.35 หมื่นล้านบาท เติบโต 13% จากไตรมาส 4 ปีก่อน และ 16% จากช่วงเดียวกันปีก่อน 
นักวิเคราะห์ บล.เอเซีย พลัส คาดว่า ธนาคารกรุงเทพ (BBL) จะมีกำไรสุทธิ 6,920 ล้านบาท เติบโต 22.6% นับว่าสูงสุดเป็นประวัติการณ์ในรายไตรมาส เนื่องจากสินเชื่อสุทธิที่คาดว่าจะสูงถึง 5% จากไตรมาสก่อนหน้า 
ทั้งนี้ ธนาคารตั้งเป้าสินเชื่อทั้งปีโต 5-6% จากปีก่อนหน้า ขณะที่ฝ่ายวิจัยคาดไว้สูงถึง 9% นำโดย กลุ่มสินเชื่อรายใหญ่ รวมถึงกลุ่ม SME และสินเชื่อรายย่อยในกลุ่มที่อยู่อาศัย
ขณะเดียวกันธนาคารยังมีส่วนต่างดอกเบี้ย (NIM) สูงถึง 2.99% และรายได้ค่าธรรมเนียมก็เติบโตเชิงรุกถึง 5% จากไตรมาสก่อนหน้า
ขณะที่การตั้งสำรองหนี้คาดไว้ที่ระดับเดิมคือราว 1,800 ล้านบาท ทำให้กำไรสุทธิในไตรมาสแรก คิดเป็นสัดส่วน 26% ของประมาณการทั้งปี 2554 จึงยังคงแนะนำซื้อ BBL ให้ราคาเป้าหมาย 203 บาท 
ด้านธนาคารเกียรตินาคิน (KK) คาดจะมีกำไรสุทธิ 749 ล้านบาทในไตรมาสแรก เติบโตถึง 52.6% จากไตรมาสก่อนหน้า หากไม่รวมค่าใช้จ่ายพิเศษที่ได้บันทึกในงวดไตรมาส 4 ถึง 583 ล้านบาท กำไรสุทธิจะเติบโต 13.7% โดยการเติบโตจากสินเชื่อเช่าซื้อและอสังหาริมทรัพย์ จึงแนะนำซื้อหุ้น KK ให้ราคาเป้าหมาย 43.71 บาท คาดอัตราผลตอบแทนปันผลสูงถึง 67%